# Esztergomi kistérség

### A Wikipédiából, a szabad lexikonból.

Az Esztergomi kistérség

Esztergomi kistérség: kistérség Komárom-Esztergom megyében, a Közép-Dunántúli Régióban. központja: Esztergom. Területe 304,86 km². Három városa van, ezek Esztergom, Nyergesújfalu és Lábatlan.

## [szerkesztés] Települései

Bajót | Dömös | Esztergom | Lábatlan | Mogyorósbánya
Nyergesújfalu | Pilismarót | Süttő | Tát

## [szerkesztés] Fekvése, közlekedése

Komárom-Esztergom megye észak-keleti oldalán fekszik. Északról a Duna határolja. Bajót és Mogyorósbánya kivételével a települések a 11-es és a 10-es főközlekedési utak mentén láncszerűen helyezkednek el. Ez a belterületeken nagy közúti átmenő forgalmat eredményez, a levegőminőség és a zaj szempontjából jelentős környezetterhelést okozva.

A kistérség fő vasútvonala az Esztergom-Budapesti, illetve a Komárom-Esztergomi. A vasúti teher és személyszállításnak nincs jelentős szerepe a kistérségen belül. Hiányzik a szlovák-magyar vasúti kapcsolat, valamint szükséges lenne egy kamion forgalomra is alkalmas híd. Az 50 km-es Duna szakasz ellenére a vízi közlekedésnek nincs jelentősége a térségben. Kikötők a kirándulóhajók részére Esztergomban és Dömösön kerültek kialakításra.

## [szerkesztés] Gazdasága

A térség mezőgazdasági termelésének fő profilja jelenleg a szántóföldi növénytermelés, illetve jelentős a szőlőtermesztés. Az állattartás a térségre nem jellemző. Országosan kimagasló a kistérség ipari termelése. Az egy lakosra jutó devizatőke nagyságát tekintve, pedig az esztergomi a Közép-Dunántúli Régió első térsége, kiugróan magas értékekkel. A térségben két ipari park van, az esztergomi, ahol a Suzuki gyár is működik, és a nyergesújfalui. A térség harmadik nagy ipari települése pedig Lábatlan, ahol a cementgyártás és papírgyártás folyik.

## [szerkesztés] Statisztikai adataok

### [szerkesztés] Demográfia

- Lakónépesség: 56 238 fő
- Népsűrűség: 184,47 fő/km²
- Településeinek átlagos népessége: 6248 fő
- Élve születés 1000 lakosra: 10,6 fő
- Halálozás 1000 lakosra: 13,2 fő
- Természetes szaporodás/fogyás 1000 lakosra: -2,7 fő
- Belföldi vándorlási különbözet 1000 lakosra: 6,1 fő

## [szerkesztés] Nevezetességei

Lásd még: Komárom-Esztergom megyei múzeumok listája#Esztergomi múzeumok.

## [szerkesztés] Külső hivatkozások

- Területi adatok
- Kistérségi helyzetkép, statisztikai adatok

A lap eredeti címe "http://hu.wikipedia.org../../../e/s/z/Esztergomi_kist%C3%A9rs%C3%A9g.html"

Kategóriák: Magyarország kistérségei | Esztergom

##### Views

- Szócikk
- Vitalap
- Aktuális változat

##### Keresés